Oficiālais Vēstnesis L 008 , 14/01/2004 Lpp. 0001 - 0002



Padomes Regula (EK) Nr. 55/2004 (2003. gada 17. decembris), ar ko groza Regulu (EK) Nr. 1453/2001, ar kuru ievieš īpašus pasākumus Azoru salām un Madeirai attiecībā uz konkrētiem lauksaimniecības produktiem un atceļ Regulu (EEK) Nr. 1600/92 (Poseima) attiecībā uz papildmaksājuma piemērošanu piena un piena produktu nozarē Azoru salās EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 299. panta 2. punktu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā: (1) Padomes Regulas (EK) Nr. 1453/2001 [2] 23. pants uz četru tirdzniecības gadu posmu no 1999./2000. tirdzniecības gada attiecībā uz Azoru salām ieviesa izņēmumus no atsevišķiem noteikumiem 1992. gada 28. decembra Regulā (EEK) Nr. 3950/92, ar ko ievieš papildmaksājumu piena un piena produktu nozarē [3]. Lai pagarinātu iepriekšminēto laika posmu līdz sešiem tirdzniecības gadiem, ar 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem [4], grozīja Regulas (EK) Nr. 1453/2001 23. pantu un noteica šim pagarinājumam atbilstošos apjomus. (2) Tomēr piena nozares pārstrukturēšana Azoru salās vēl nav pabeigta. Ņemot vērā to, ka Azoru salas ir ļoti atkarīgas no piena ražošanas, kā arī citas ar salas tālumu saistītas grūtības un to, ka nepastāv dzīvotspējīga alternatīva ražošana, attiecīgais laika posms jāpagarina un jānosaka šim papildu pagarinājumam atbilstošie apjomi. (3) Šis pasākums attiecas tikai uz piena ražotājiem Azoru salās. Šā pasākuma piemērošanas laikā jābūt iespējai Azoru salās turpināt nozares pārstrukturēšanu, neiejaucoties piena tirgū un ievērojami neietekmējot maksājumu shēmas stabilu darbību Portugālē vai Kopienā, IR PIEŅĒMUSI ŠO REGULU. 1. pants Regulas (EK) Nr. 1453/2001 23. pantu aizstāj ar šādu: "23. pants 1. No 1999./2000. tirdzniecības gada, lai papildmaksājumu sadalītu starp Regulas (EEK) Nr. 3950/92 2. panta 1. punkta otrajā teikumā minētajiem ražotājiem, tikai minētās regulas 9. panta c) punktā noteiktos ražotājus, kuri ir reģistrēti un nodarbojas ar ražošanu Azoru salās, kā arī laiž tirgū produkciju daudzumos, kas pārsniedz to references daudzumu, kam pieskaitīts trešajā daļā minētais procentuālais daudzums, uzskata par tādiem, kas veicinājuši limita pārsniegšanu. Papildmaksājumu maksā par daudzumiem, kas pārsniedz palielināto references daudzumu, pēc tam, kad pirmajā daļā minētajiem ražotājiem proporcionāli katram ražotājam pieejamam references daudzumam pārdalīti neizmantotie daudzumi, nepārsniedzot no minētā palielinājuma izrietošo ierobežojumu. Pirmajā daļā minētais procentuālais daudzums ir vienāds ar attiecību starp 73000 tonnu laika posmā no 1999./2000. līdz 2004./2005. tirdzniecības gadam un 23000 tonnu 2005./2006. tirdzniecības gadā un katrai saimniecībai pieejamo kopējo references daudzumu 2000. gada 31. martā. To piemēro tikai tiem katra ražotāja references daudzumiem, kas attiecīgajam ražotājam pieejami 2000. gada 31. martā. 2. Tirgū laistā piena vai piena ekvivalenta daudzumus, kas pārsniedz references daudzumus, bet kas atbilst šā panta 1. punktā minētajam procentuālajam daudzumam pēc tajā pašā punktā minētās pārdales, neņem vērā, nosakot pārsniegumu Portugālē, ko aprēķina saskaņā ar Regulas (EEK) Nr. 3950/92 2. panta 1. punkta pirmo teikumu." 2. pants Šī regula stājas spēkā trešajā dienā pēc publicēšanas Eiropas Savienības Oficiālajā Vēstnesī. Šo regulu piemēro no 2003. gada 1. aprīļa. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 17. decembrī Padomes vārdā — priekšsēdētājs G. Alemanno [1] Atzinums sniegts 2003. gada 16. decembrī (Oficiālajā Vēstnesī vēl nav publicēts). [2] OV L 198, 21.7.2001., 26. lpp. Regulā jaunākie grozījumi izdarīti ar Regulu (EK) Nr. 1782/2003 (OV L 270, 21.10.2003., 1. lpp.). [3] OV L 405, 31.12.1992., 1. lpp. Regula atcelta ar Regulu (EK) Nr. 1788/2003 (OV L 270, 21.10.2003., 123. lpp.). [4] OV L 270, 21.10.2003., 1. lpp. --------------------------------------------------